system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Focuri, Iași?
assistant
Focuri este o comună în județul Iași, Moldova, România, formată numai din satul de reședință cu același nume.

Așezare 
Comuna este așezată în partea central-nordică a județului. Este traversată de șoseaua județeană DJ281D, care o leagă spre est de Gropnița și spre vest de Coarnele Caprei și Ceplenița (unde se termină în DN28B).

Demografie 

Conform recensământului efectuat în 2021, populația comunei Focuri se ridică la 3.729 de locuitori, în scădere față de recensământul anterior din 2011, când fuseseră înregistrați 3.852 de locuitori. Majoritatea locuitorilor sunt români (84,45%), cu o minoritate de ruși lipoveni (6,92%), iar pentru 8,64% nu se cunoaște apartenența etnică. Din punct de vedere confesional, majoritatea locuitorilor sunt ortodocși (74,5%), cu minorități de creștini de rit vechi (10,83%) și romano-catolici (5,74%), iar pentru 8,82% nu se cunoaște apartenența confesională.

Politică și administrație 
Comuna Focuri este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
Satul a fost înființat în 1879 în comuna Belcești; la sfârșitul secolului, avea 820 de locuitori și în el funcționau o școală cu 42 de elevi și o biserică catolică. Anuarul Socec din 1925 consemnează apariția comunei care avea 3416 locuitori în satele Focuri și Fântânele și făcea parte din plasa Bahlui a județului Iași. În 1931, comuna a fost desființată, iar satul a fost trecut la comuna Gropnița.

În 1968, la reforma administrativ-teritorială, satul se separase însă deja și forma o comună separată din raionul Hârlău al regiunii Iași, iar la acea dată comuna a fost transferată la județul Iași, alipindu-i-se din nou satul Fântânele. Comuna are alcătuirea actuală din 2004, când satul Fântânele s-a separat din nou pentru a forma o comună de sine stătătoare.

Note 

Focuri
Focuri